b'\n_START_ARTICLE_\nZlynka\n_START_PARAGRAPH_\nZlynka (ven. \xd0\x97\xd0\xbb\xd1\x8b\xcc\x81\xd0\xbd\xd0\xba\xd0\xb0) on kaupunki Brjanskin alueella Ven\xc3\xa4j\xc3\xa4ll\xc3\xa4. Se sijaitsee 225 kilometri\xc3\xa4 Brjanskista lounaaseen. Kaupunki on Zlynkan piirin keskus. Sen ohi kulkee Brjanskista Valko-Ven\xc3\xa4j\xc3\xa4n rajalle johtava M13-valtatie. Zlynkan rautatieasema Gomelin ja Unet\xc5\xa1an v\xc3\xa4lisell\xc3\xa4 radalla sijaitsee 8 kilometrin p\xc3\xa4\xc3\xa4ss\xc3\xa4 kaupungista. Asukkaita on 5\xc2\xa0507 henke\xc3\xa4, koko piiriss\xc3\xa4 12\xc2\xa0917 henke\xc3\xa4 (vuonna 2010)._NEWLINE_Vanhauskoiset perustivat Zlynkan vuonna 1702. 1700-luvun lopulla se oli huomattava k\xc3\xa4sity\xc3\xb6l\xc3\xa4iskeskus. Vuonna 1862 l\xc3\xa4hist\xc3\xb6lle rakennettiin tulitikkutehdas. Vuonna 1925 Zlynkasta tuli kaupunki. Toisen maailmansodan aikana se oli saksalaisten miehitt\xc3\xa4m\xc3\xa4. Nyky\xc3\xa4\xc3\xa4n kaupungissa on s\xc3\xa4ilyketehdas ja tulitikkutehdas.'